Diari Oficial de la Generalitat Valenciana


Sumari del DOGV 8900, del 08-09-2020 (2020/7107)

ACORD de 4 de setembre de 2020, del Consell, pel qual s'autoritza incrementar el límit per a comprometre despeses pluriennals amb càrrec a la línia de subvenció S8414, «Beques per a la preparació d'oposicions», del capítol 4 del programa 121.30, Formació i estudis, adscrit a la Conselleria de Justícia, Interior i Administració Pública. (VL 07.002/20-024).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8900

Data del DOGV
:   08-09-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/7107


Data del document
:   04-09-2020

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 4 de setembre de 2020, del Consell, pel qual s'autoritza incrementar el límit per a comprometre despeses pluriennals amb càrrec a la línia de subvenció S8414, «Beques per a la preparació d'oposicions», del capítol 4 del programa 121.30, Formació i estudis, adscrit a la Conselleria de Justícia, Interior i Administració Pública. (VL 07.002/20-024). [2020/7107]  
El pressupost de la Conselleria de Justícia, Interior i Administració Pública, inclou en l'annex de transferències i subvencions corrents del programa 121.30, Formació i estudis, la línia de subvenció de concurrència competitiva S8414, «Beques per a la preparació d'oposicions», amb una dotació de 500.000,00 ?.  
Pel Decret 26/2019, d'1 de març del Consell, modificat posteriorment pel Decret 104/2020, de 7 d'agost, es van aprovar les bases reguladores per a la concessió d'aquestes ajudes, en l'article 12 de les quals s'indica que la duració de l'ajuda s'establirà en cada convocatòria sense que càpia la renovació automàtica de la seua concessió, i que es podrà ser beneficiària o beneficiari de les ajudes fins a un màxim de tres convocatòries.  
La primera convocatòria es va efectuar per Resolució de 23.07.2019 de l'esmentada conselleria, i s'està tramitant la segona que està previst que abaste el període comprés entre l'01.10.2020 i el 30.09.2021, per un total de 600.000,00 ?, 100.000,00 - amb càrrec a la dotació prevista en aquest exercici i 500.000,00 - amb càrrec a l'exercici 2021 condicionada a l'existència de crèdits en l'esmentat exercici.  
Considerant que, d'acord amb l'import inicial de la dotació de la línia en aquest exercici, el límit per a comprometre despesa amb càrrec a la mateixa en l'exercici 2021 ascendeix a 350.000,00 ?, resulta necessari incrementar-ho, d'acord amb el que estableix l'article 40 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
A aquest efecte i en virtut del que es disposa en l'article 40.4 de la Llei 1/2015, a proposta de la Conselleria d'Hisenda i Model Econòmic, el Consell, prèvia deliberació en la reunió de 4 de setembre de 2020,  
  
  
ACORDA  
  
Autoritzar l'ampliació del límit quantitatiu que fixa l'article 40.3 de la Llei 1/2015, per a assumir compromisos de despesa per a l'exercici 2021 amb càrrec al capítol 4, línia de subvenció S8414, «Beques per a la preparació d'oposicions», de l'annex de transferències i subvencions corrents del programa 121.30, Formació i estudis, d'acord amb el següent detall:  
  
Anualitat Límit actual Límit modificat  
1542 790.359,99 791.209,00  
  
  
  
València, 4 de setembre de 2020  
  
La consellera secretària,  
MÓNICA OLTRA JARQUE